Hyvä harjoittelua ohjaava fysioterapeutti ja/tai harjoittelusta vastaava henkilö

Fysioterapeuttiopiskelijat (ryhmä SXB16S1) aloittavat neljännen työelämäharjoittelun fysioterapiaympäristössä 4.2. - 1.3.2019 (10 op). Harjoittelujaksolle tulevat opiskelijat ovat nyt kuudennella lukukaudella ja valmistuvat syksyllä 2019.Tarkemmat tavoitteet, harjoitteluun liittyvät oppimistehtävät, näytön arviointilomake ja kirjaamista tukeva ohje löytyvät Metropolian Wiki-alustalta: https://wiki.metropolia.fi/display/toimintaterapianharjoittelu/Fysioterapian+harjoittelujaksot

Opiskelijat ovat suorittaneet kaikki perusopinnot liittyen toimintakyvyn arviointiin ja fysioterapian perusmenetelmiin sekä opiskelleet terveys- ja soveltavaa liikuntaa. Soveltavan fysioterapian osa-alueista hengitys- ja verenkiertoelimistön fysioterapia, psykofyysinen fysioterapia ja tuki- ja liikuntaelimistön fysioterapia on suoritettu. 
 
Neurologisen fysioterapian opinnot (10 op) ovat tänä keväänä ennen harjoittelujaksoa. Opintoihin liittyy myös neuropsykologian opintoja.  

Opiskelijat harjoittelevat kuuden viikon ajan ja heidän viikoittainen työaikansa on 30 tuntia/viikko. Tarkemmista harjoitteluajoista voitte sopia opiskelijan kanssa niin, että se on mielekästä yksikkönne toiminnan ja opiskelijan oppimisen kannalta. 
Poissaolo esimerkiksi sairastumisen seurauksena korvataan, jos se vaikuttaa harjoittelun tavoitteiden saavuttamiseen. Tällä harjoittelujaksolla jokaisella opiskelijalla on nimetty yhdysopettaja.  Voitte olla häneen yhteydessä harjoitteluun liittyvissä asioissa. Opiskelijoita on ohjattu ottamaan etukäteen yhteyttä harjoittelupaikkaansa.

Yhteistyöterveisin,

Ritva Aunola-Eräkorpi, ritva.aunola-erakorpi@metropolia.fi
puh. 040-3347157 
Titta Komssi, titta.komssi@metropolia.fi
Ulla Härkönen, ulla.harkonen@metropolia.fi